open-index/open-wikipedia-markdown huggingface dataset:
Jamie Cope

**Jamie Cope** (født 12. september 1985 i Stoke-on-Trent) er en engelsk snookerspiller og den eneste som skal ha klart å gjøre et break på 155.

Cope ble profesjonell i 2001, men har ikke vunnet en rankingturnering. Den 23. oktober 2006 gjorde han et maksimum break i en kamp mot Michael Holt i Grand Prix. I denne turneringen kom han til sin første finale, som han tape 5&ndash;9 mot Neil Robertson. Under China Open 2007 kom han igjen til finalen, men tapte den for Graeme Dott med 5&ndash;9. Cope viste igjen sin gode evne til å lage høye serier da han lagde 145 poeng i 5&ndash;0 seieren mot tidligere verdensmester Shaun Murphy.

Disse prestasjonene sammen med andre gode resultater i løpet av sesongen førte til at han klatret kraftig på verdensrankingen, men på grunn av at han ikke klarte å kvalifisere seg til verdensmesterskapet gikk han glipp av en topp 16 rangering. Han er foran sesongen 2007/2008 rangert som nummer 22 i verden. Denne sesongen kvalifiserte han seg til verdensmesterskapet for første gang, men tapte knepent 9&ndash;10 for Peter Ebdon i første runde.

I den første turneringen i sesongen 2008/2009, Shanghai Masters, gjorde Cope sitt andre maksimum break i karrieren.

Cope er den eneste spilleren som skal ha klart å gjøre et break på 155, som er det absolutt høyeste mulige break i snooker. Dette gjorde han i en treningskamp i 2005. Samlet er det bare to andre kjente break på over 147, som normalt er det maksimale, disse er det Jamie Burnett (148) og Tony Drago (149) som har gjort.

## Referanser


## Eksterne lenker
* 
*
Åndemasken

***Åndemasken*** er en norsk kriminalroman utgitt på Tell forlag i 1943. Den er skrevet av Trygve Hirsch under pseudonymet Stein Ståle.  Romanen har et parapsykologisk tilsnitt og er blitt stående som en stor klassiker innen norsk kriminallitteratur. 

Åndemasken ble overført til hørespill av Radioteatret i 1993.
Q-Meieriene

**Q-Meieriene AS** er et norsk meieriselskap som ble stiftet i 2000. Hovedaksjonær er Kavli Holding AS som eies 100% av O. Kavli og Knut Kavlis Allmennyttige Fond – Kavlifondet. Noe av overskuddet fra meieriene går til forskning, kultur og humanitært arbeid.

Selskapet har to meierier – Jæren Gårdsmeieri og Gausdalmeieriet. Meieriene foredler melk fra ca. 400 gårder – ca. 65 millioner liter årlig (2011).

Sammen med Synnøve Finden har Q-Meieriene dannet Meieribransjens Landsforbund. Q-Meieriene var først på markedet med skyr og kvarg (Q-Snjo) i Norge.

## Historie

Som en følge av åpningen av melkemarkedet ble Gausdalsmeieriet etablert i 1998 av en gründer og O. Kavli AS. Samme år ble Jæren Gardsmeieri etablert av private investorer. Begge meieriene hadde lokale leveranser av melk og andre meieriprodukter til markedet. I 2000 kjøpte O. Kavli AS alle aksjene i begge selskapene og etablerte selskapet Q-Meieriene AS.

## Referanser


## Eksterne lenker
* 
* Skyr.no 
* Q-sjef Bent Myrdahls blogg
Linderud

**Linderud** er et strøk i bydel Bjerke i Groruddalen nordøst i Oslo. Området grenser til Årvoll og Bjerkebanen i vest, Vollebekk, Økern og Alna i syd, Veitvet i øst og Lillomarka i nord. Østre Aker vei skiller Linderud fra Alna, mens riksvei 4, Trondheimsveien skjærer rett gjennom området.

## Bygg og strukturer
Linderud ligger på en del av det som var Linderud gård, en middelaldergård, kirkegods og krongods fra ca. 1100–1671. I etterkrigsårene ble gården lagt ut til boligbygging, og Linderud ble en drabantby. Gatenavn som f.eks. «Erich Mogenssøns vei» og «Statsråd Mathiesens vei» har tilknytning til tidligere eiere av gården. Gården eies i dag av en privat stiftelse og er fredet.

I sør ligger det store, røde bygningene som Siemens hadde tilhold i før de fikk satt opp sine nye, hvite høybygg rett vest for de gamle. Både de hvite, men spesielt det høye røde bygget er landemerker ved Østre Aker vei. Det tidligere Aftenposten trykkeri ligger også i sør. Mellom disse ligger Linderud kunstgress, hjemmebanen til Linderud-Grei Toppfotball og Linderud IL. I nord, ved Lillomarka ligger Krigsskolen på Linderud leir. Skihoppanlegget Linderudkollen, med sin markastue bør også nevnes i forbindelse med Linderud, selv om det ligger nærmere Grefsen, ligger det på det som var stølen til Linderud gård. 

Områdets kombinasjon av kulturell historie og nærhet til natur gjør Linderud godt egnet som turdestinasjon.

Linderud senter er Linderuds samlingspunkt, med kjøpesenter, postkontor, legevakt, legesenter, helsestasjon, tannklinikk, kontoranlegg, bingo og tidligere bydelsadministrasjon. Den nyoppussede Linderud skole, Bjerke videregående skole og Linderudhallen med Linderud bad ligger mellom Linderud senter og Linderud T-banestasjon. T-banelinje 5 (ofte kalt Grorudbanen) gir lett kollektiv transport til sentrum og til Grorud, Stovner og Vestli.

## Referanser




## Litteratur
* 
* 
*
Blokksag

**Blokksag** en er en stor sag for oppdeling av *råblokken*, en blokk av stein.  

Blokksagen kan utformes på flere måter. For eksempel som er en sirkelsag eller rammesag (oppgangssag). For å oppnå god effekt samtidig som enn skåner sagbladet er det viktig å tilpasse sagbladets periferihastigheten til hardheten på bergarten og hvor mye sagen mater (eter seg inn i steinen). Bergartene har ulik hardhet, men vanligvis eter sagen seg nedover i steinen med omtrent 1&nbsp;cm for hvert kutt. 

Råblokken må deles opp til passe tykke plater. Tidligere brukte de å kile blokkene, men i dag er det vanlig å bruke sag. Det var et vanskelig arbeid, særlig på store blokker. Borehullene måtte ligge på samme linje og ha samme retning dersom blokken skulle dele seg fint. Noen ganger gikk det galt og blokken delte seg feil. Det ga både mer arbeid og mer svinn, «skrot». Dype borehull var også vanskelige å tømme for boreslam.  Kiling brukes dersom en steinblokk er for stor for blokksagen, men det skjer sjeldent.

Blokksagen sager blokker opptil 1,5&nbsp;meters høyde.  Bladet har en diameter på mellom 2 og 3,5&nbsp;meter.  Langs bladet er det påsveiset segmenter med diamanter.  Bladet har vanligvis 250 omdreinger i minuttet.  Saging skjer med vann som kjøleveske.  Det er to typer av blokksager. Den ene har en bevegelig vogn som råblokken ligger på, den andre har en fast vogn mens det er selve sagen som beveger seg.  

Det meste av det som sages er emner til gravminner (12&nbsp;cm tykke) eller peisplater, benkeplater for kjøkken og bad (3&nbsp;cm tykke).
Wiresag

**Wiresag** brukes i steinbrudd og i steinindustrien for å sage eller dele en stein. I steinbrudd brukes ganske enkle sager med lange wirer for å sage ut store *kubber* fra fjellet. I bearbeidingsindustrien finnes mindre wiresager som ofte kan konturskjære stein. Disse kalles *konturwiresag*.

De første wiresagene for stein revolusjonerte arbeidet med å bearbeide stein. Tidligere måtte steinblokkene vanligvis kiles. Det var et vanskelig arbeid, særlig på store blokker. Borehullene måtte ligge på samme linje og ha samme retning dersom blokken skulle dele seg fint. Noen ganger gikk det galt og blokken delte seg feil. Det ga både mer arbeid og mer svinn. Dype borhull var også vanskelige å tømme for boreslam.  

De første modellene var enkle, de hadde to store svinghjul som wiren lå rundt og et ganske enkelt system for mating av slipe- eller sagemiddel og vann. Avstanden mellom svinghjulene kunne økes slik at wiren strammet seg. Wiren var av stål og uten diamanter slik som idag. Den måtte sveises sammen. Den var snurret eller vridd slik at den under saging roterte. Sagemiddelet var små metall kuler. Disse ble matet fra en tank, montert over sagen. Sammen med vann skar de steinen. Under sagingen ble metallkulene blandet med steinstøv. Massen ble ført tilbake til matetanken og brukt om igjen. Etterhvert minket det med metallkuler og dersom en saget med nesten bare vann og steinmasse gikk det seint. En kunne også risikere at wiren gikk av. Da måtte den sveises. 

Stein eller emnet er festes til en benk. Det er to hovedtyper av wiresager. Den ene har en bevegelig vogn som steinen ligger på, mens selve sagen står stille. Den andre har en fast vogn mens det er selve sagen som beveger seg. Wiren er satt sammen av lameller av vulkanisert gummi eller plastmateriale, det er også lameller av metall med innstøpte diamanter. Wiren må settes på sagen med en vridning (snurr), da roterer den under saging og blir likt slitt på alle sider. Vann er kjølevæske. 

I dag er det bare en slik gammel wiresag med stålwirer, som er i bruk i Norge. Den befinner seg i Trondheim og i steinverkstedet ved Nidarosdomen. Her sager den kleberstein som brukes til restaureringen av Nidarosdomen.  
 
Moderne wiresager er teknologisk mye mer avanserte enn de eldste og første modellene. Måten sagen virker på, er den samme. En wire ledes over noen svinghjul, sammen med vann som kjølevæske sager wiren med diamanter steinen. Wiresaging også av konturen (kantene) blir mer og mer vanlig, særlig for gravminner. Tidligere hadde et gravminne en rektangulær form, i dag kan en wiresag sage ut nesten enhver fasong. Det brukes en konturwiresag som er CNC-styrt.
Søppelkongen

***Søppelkongen*** er en norsk reality-tv-serie som gikk på TV 2 i 2005. Gaute Grøtta Grav var programleder og Ole André Sivertsen medprogramleder. Her skulle 14 deltakere bo på en søppelplass, og tak over hodet må de skaffe seg ved hjelp av ting andre har kassert. Deltakerne ble delt inn i lag, og hver uke fikk de et oppdrag som gikk ut på å lage noe nyttig av det som var kastet. Vinneren av serien fikk en miljøvennlig hytte og en miljøvennlig bil. Premien hadde en verdi på 500 000. Programmet gikk på torsdagskvelder.

På grunn av lave seertall ble det med bare én sesong. Premieren ble sett av 386 000. De skuffende seertallene gjorde at programmet ble flyttet fra mandager til torsdager kl 22.30. Til tross for dette kjøpte 13 utenlandske tv-selskaper opsjon på tv-konseptet.

Programmet ble i 2006 tildelt Gullrosen i Luzern, Sveits. Prisen ble vunnet i kategorien ”Social Awareness Award” og juryen la vekt på det grønne og miljøvennlige aspektet, samt nyskapende tanker for realitykonseptet.

Seieren gikk til Geir Ove Fløan (f. 1975) fra Skatval i Trøndelag. Han slo Knut Ole Kopland og Espen Bratli i finalen. Fløan arbeidet som elektriker og gårdbruker forut for sin deltakelse i *Søppelkongen*. Fløan endret senere etternavn til Steinvik.

## Deltakere
*Geir Ove Fløan (vinner)
*Tirill Benedicte Sæverud
*Bjørn Thore Røed
*Espen Bratli
*Heidi Hochlin
*Kjell Hansen
*Kari Fjeldstad
*Mette Ognedal
*Knut Ole Kopland
*Silje Svindland
*Sheraz Mushtaq
*Vigdis Giertsen
*Peder Hjelm Nielsen
*Tom Rune Kolsrud

## Se også
*Oversikt over norske Reality-TV-serier

## Referanser


## Eksterne lenker
* Presentasjon av oppgavene (YouTube)
Hamar park

**Hamar park** ble anlagt på Hamar i 1878 og er byens første park. Parken ligger like ved både Utstillingsplassen, Briskeby gressbane og Hamarhallen ved Østbyen.

Hamar park ble anlagt som en folkepark og var et alternativ for byborgere som ikke hadde egne hager. Parken hadde til å begynne med både andedam, restaurant, paviljong, 25 nummererte lysthus, lekeapparater, krokketbaner og tennisbaner. Den var i sin tidlige alder også kjent for sitt dyreliv med ender, kakaduer, påfugler og til og med skilpadder. Andedammen ble for øvrig fylt igjen i 1972, og det har siden ikke vært fast tilhold av dyr annet enn i sommersesongen på sæteren som i en periode hadde tilhold nord i parken.

Vinteren 2004–2005 fikk landskapsarkitektfirmaet Villbring i oppdrag av formannskapet i Hamar kommune å utarbeide en utredning av Hamar park som tok for seg ulike fremtidige utviklingsalternativer. Alternativene bestod av en enkel løsning, moderne park, historisk park og en kombinasjon mellom en moderne og historisk park. Høsten 2005 valgte formannskapet sistnevnte kombinasjonsalternativ og en  hagearkeologisk utgravning ble gjort for å få en full oversikt over den opprinnelige andedammen. Hamar park har i de senere år blitt truet av byfortettning på grunn av dens sentrale beliggenhet noe som har ført til at det har blitt dannet et kontaktutvalg som jobber for å bevare og beskytte det eksisterende arealet og ruste opp parkens infrastruktur. Som et ledd i dette arrangeres det ofte gratiskonserter i sommersesongen.

## Referanser


## Eksterne lenker
* Hedmarksmuseets fotoarkiv – Bilder av Hamar park
Kunstløp under Sommer-OL 1920

**Kunstløp under Sommer-OL 1920** ble arrangert fra 25. til 27. april 1920 i IJspaleis i Antwerpen.

Kunstløp var med på det olympiske programmet for andre gang Sommer-OL 1920 i Antwerpen, første gangen var Sommer-OL 1908 i London. Det ble konkurrert i tre øvelser, singel for menn og kvinner samt parløp. Sverige ble beste nasjon med to gull og en sølvmedalje. 

## Medaljefordeling

## Medaljevinnere

## Resultater
### Singel
#### Menn

#### Kvinner

### Parløp

## Eksterne lenker
* 
* Antwerp 1920 Figure skating Results på olympics.com
* Figure Skating at the 1920 Summer Olympics på olympedia.org
*  Figure Skating at the 1920 Antwerpen Summer Games  på Sports-reference.com/olympics
Magnus Hængsle

**Magnus Hængsle** (født 22. august 1980 i Oslo) er en norsk musiker, sanger, komponist og musikkprodusent. Prestesønnen vokste opp i Skjeberg i Østfold, og viste tidlig interesse for musikk og spilte flere forskjellige instrumenter i diverse band gjennom oppveksten.

Han ble med som gitarist i Turns i 2002, hvor han sluttet i 2005 for å satse på en solokarriere . Den selvtitulerte debutplata kom i 2006, frontet av singelen "Question For You" . Albumet er spilt og produsert av Hængsle alene og ble nominert til Osloprisen for beste nykommer i 2006.

Høsten 2010 var Hængsle med i husbandet «Svidd Gummi» sammen med Einar Tørnquist, Maya Vik og Fredrik Eilertsen. «Svidd Gummi» var husbandet til talkshowet Storbynatt på NRK. Samme høst ga Hængsle ut ny singel. Han spilte også i Turns, som i januar 2011 utga sitt album *Out* .

Våren 2014 var Hængsle med som låtskriver i norske Melodi Grand Prix sammen med samboeren Jenny Moe. Låta «Taste of You» ble framført av Knut Kippersund Nesdal, den ble stemt fram til Gullfinalen i Oslo Spektrum og havnet til slutt på 4.-plass. I desember 2014 ga han ut albumet *Land.*

## Diskografi
* 2019 Go With The Tide / Have You Ever (single) Mother Likes It Records
*2018 Closer To Now (single) Mother Likes It Records
* 2017 All You Have To Do (Look Forward) (single) Lindholm Lydproduksjon
* 2014 Land (album) Lindholm Lydproduksjon
* 2014 Never Leave (single) Lindholm Lydproduksjon
* 2010 Happy Here With You (single) Soundstream
* 2006 Magnus Hængsle (album) Forward Records
* 2006 Question For You (single) Forward Records

## Referanser


## Eksterne lenker
* 
*
Han Myung-sook

**Han Myung-sook** (født 24. mars 1944 i Pyongyang, den nåværende nordkoreanske hovedstaden) er en sørkoreansk politiker. Hun ble landets første kvinnelige statsminister som er blitt godkjent av nasjonalforsamlingen og regjerte fra 15. mars 2006 til hun kunngjorde sin avgang 7. mars 2007. 

15. januar 2012 ble hun valgt til vervet som første leder i Det demokratiske enhetspartiet.

## Referanser


## Eksterne lenker
* Den koreanske statsministerens nettsted (engelsk) 
* Han´s biografi  (engelsk)
Oscar Reynert Olsen

**Oscar Reynert Olsen** (født 23. mai 1925 i Stavanger) er en norsk tegner, maler og grafiker. 

Han tok examen artium ved Kongsgård skole i Stavanger i 1947.Oscar Reynert Olsen er utdannet ved Statens håndverks- og kunstindustriskole (SHKS) fra 1950 til 1954 og Statens kunstakademi fra 1954 til 1957. Han arbeidet som tegner i Sørøst-Asia fra 1958 til 1960 og i Kenya fra 1966 til 1971. Oscar Reynert Olsen har hatt flere utsmykningsoppdrag og er innkjøpt av blant annet Nasjonalgalleriet, Museet for Samtidskunst og Kunstmuseet i Rogaland. Han har også laget flere bokillustrasjoner. Oscar Reynert Olsen har ellers undervist ved grafisk linje ved SHKS fra 1976 til 1995, samt ved den private Mosebekkskolen i Oslo, og vært ansvarlig redaktør for Tegnerforbundets tidsskrift *[[Numer]]*. 

Sommeren 2014 stilte Oscar Reynert Olsen ut på Galleri Oscarsborg med en retrospektiv separatutstilling, og i 2015 har han "Jubileumsutstilling" i Avistegnernes Hus , i Drøbak.  

Oscar Reynert Olsens arbeider er ofte kjennetegnet av friske farger og en fri strek, stiliserte former og slående komposisjoner. 

På sitt 100. år har kunstneren av helsemessige grunner lagt penn og pensel på hyllen, men bidrar med utvalgte litografier på Julesalongen ved Galleri Grotten i Oslo, nov- jan 25/26

## Referanser


## Eksterne lenker
* Informasjonsside med CV 2015, Avistegnernes Hus 
* Oscar Reynert Olsen kuratorkontakt
Edvard Grimstad (folkeminnesamler)

**Edvard Grimstad** (født 30. mai 1886 i Skjåk, død 11. september 1955) var lærer og folkeminnesamler fra Gudbrandsdalen. 

Han samlet en del fra muntlig tradisjon, men mesteparten av samlingene hans besto av skolestiler. I 1930-årene sendte han brev til alle skolelærere i dalen og ba dem gi «Gamalt frå heimbygda mi» som stiloppgave. Dette prosjektet engasjerte tydeligvis, for mange stiler bærer preg av at de er skrevet av besteforeldre og ikke skolebarn.

På grunnlag av dette materialet redigerte han fire bøker utgitt av Norsk folkeminnelag:

* *Etter gamalt: folkeminne frå Gudbrandsdalen I* Oslo (1945)
* *Etter gamalt: folkeminne frå Gudbrandsdalen II* Oslo (1948)
* *Etter gamalt: folkeminne frå Gudbrandsdalen II* Oslo (1953)
* *Etter Gamalt: folkeminne frå Gudbrandsdalen IV* Oslo (1959)

## Referanser
Atelier

**Atelier** (uttales *atelié*) er et fransk ord for en billedkunstners, fotografs eller en annen kreativ eller kunstnerisk persons arbeidsrom, verksted eller studio. Betegnelsen brukes også om et arbeidslokale for kunstindustri og enkelte typer skredderier og finere systuer.

*Ateliers libres* var uformelle akademier som utviklet seg på 1800-tallet; der ble det skaffet modeller, men ikke gitt noen undervisning. De ble mye søkt av avantgarde-kunstnere. Charles Gleyres atelier ble brukt som møtested for unge Monet, Renoir og Sisley, og det finnes en levende beskrivelse av den uformelle omgangsformen i George du Mauriers roman *Trilby* (1894).

## Se også
* Furtebu
* Studio
* Enslighet

## Referanser


 

## Eksterne lenker
*
Midthordland (andre betydninger)

Ordet **Midthordland** kan bety flere ting:

*Området Midthordland i Vestland fylke.

Skip med navnet **«Midthordland»**:

*M/S «Midthordland» av 1947 
*M/S «Midhordland» av 1981 (Som «Midhordland» 1981-1982, som «Midthordland» 1982-1994)
Tatt av filmen

***Tatt av filmen*** er en norsk TV-quiz om film gikk på NRK1 sommeren 1999. Programleder var Turid Birkeland og fagdommer Brita Møystad Engseth. Her skulle ett lag bestående av to kjendiser innenfor et bestemt felt kjempe mot et lag bestående av to som arbeidet med film. Vinnerlaget fikk neste uke møte et nytt lag.

Premieren ble sett av 383 000.

## Referanser
Eksistens (matematikk)

**Eksistens** betegner innen matematikk at det finnes en verdi, ligning, løsning eller lignende til noe. Når man i grunnskolen finner løsninger på problemer som **<math>3+4=</math>**, **<math>3x^2-5x=0</math>** og **<math>\int \sin^2(x)\,\mathrm{d}x</math>**, så har man jo antatt følgende: at det finnes en løsning. Eksistens er tatt opp i det matematiske vokabulæret fordi det ikke er alltid det er åpenbart om det finnes en løsning eller ikke. Og i noen tilfeller så kan det å anta at det finnes en eller flere løsninger bringe enn til en feilkonkluksjon.

## Et eksempel
Anta at du får i oppgave å finne det største positive heltallet som finnes. Kall dette for N. Siden 1 er et positivt heltall, er det åpenbart at 1 \leq N. Siden N^2 også er et positivt heltall, kan det ikke være større enn det største positive heltallet. Derfor har vi at N^2 \leq N \Rightarrow N^2-N \leq 0. Derfor er N(N-1) \leq 0 \Rightarrow N-1 \leq 0. Derfor er N \leq 1. Siden vi også visste at N \geq 1, må N=1. Så dermed må 1 være det største positive heltallet.

Dette illustrerer hvor viktig eksistens kan være i matematikk. For ved å anta at problemet hadde en løsning, har vi kommet frem til noe som åpenbart er feil (dette problemet har ingen løsning).

## Eksistens og unikhet
Et annet matematisk begrep som er knyttet opp til eksistens er unikhet. Det er fordi man gjerne vil at den løsningen man finner skal være den eneste. Når det gjelder basale uttrykk som **<math>2x+3=0</math>** er det opplagt at det bare finnes en løsning. Det er det ikke ved mer kompliserte sider ved matematikken, som initialverdiproblemer. Man kan til og med finne problemer som har flere løsninger i matematikken ved grunnskolen. Ta for eksempel 3x^2+5x-8=0. Denne ligningen har hele to løsninger (x=1 og x=-\frac{8}{3}).

## Litteratur
*
KH-serien

:*For videospillserien, se [[Kingdom Hearts]].*
**KH-serien** er en serie med gitarer laget av ESP Guitars i samarbeid med Kirk Hammett, derav bokstavene KH.  

## Gitarmodeller

I denne serien finnes følgende gitarmodeller:

*KH-2 VINTAGE
*KH-2 NTB
*KH-2
*KH-3
*KH-602
*KH-603
*KH-202
*KH-203

## Eksterne lenker
* ESPs offisielle side
Mannerheimlinjen

**Mannerheimlinjen** var en defensiv fortifikasjonslinje på Det karelske nes som Finland anla som en forsvarslinje mot Sovjetunionen. Linjen fikk, særlig av internasjonale journalister navn etter Carl Gustaf Mannerheim som var den finske øverstkommanderende. Noen av vinterkrigens hardeste kamper ble utkjempet langs denne linjen.

De første planene om en forsvarslinje over Det karelske neset ble utarbeidet allerede under den finske borgerkrigen i 1918 av Carl Gustaf Mannerheim, men disse planene ble lagt til side etter at Mannerheim gikk av etter borgerkrigen.

Linjen ble så anlagt på 1920- og 30-tallet og strakte seg hele veien fra Finskebukta til Ladoga.  Den besto av rundt to hundre betongforsterkede bunkre for maskingevær.

I motsetning til Maginotlinjen og andre tilsvarende forsvarslinjer som bestod av enorme bunkre og andre konstruksjoner, utnyttet Mannerheimlinjen i første rekke de mulighetene som lå i terrenget, som for eksempel store trær, steiner etc, og utstrakt kamuflasje av menneskelagede installasjoner. Men hovedsakelig besto Mannerheimlinjen av skyttergraver og andre ordinære feltfortifikasjoner. De bunkerne som fantes var stort sett ganske små og spredt over store områder og linjen hadde praktisk talt ikke noe fast artilleri.

Under Vinterkrigen stanset linjen den sovjetiske framrykningen i to måneder, til stor sovjetisk frustrasjon. Etter Vinterkrigen overdrev derfor den sovjetiske propagandaen og den offisielle krigshistorien Mannerheimslinjens styrke for å forklare den svake sovjetiske innsatsen i angrepet mot denne.

Under fortsettelseskrigen hadde linjen liten funksjon, både under den finske framrykningen i 1941 og den russiske motoffensiven i 1944.

Området ligger nå i Russland.

## Eksterne lenker

* Mannerheimlinjens webside
* Engelsk web-side om Mannerheimlinjens historie
* Mannerheim Line (russisk webside med bilder av anleggene)
Ryan Day

**Ryan Day** (født 23. mars 1980 i Pontycymer, Wales) er en walisisk, profesjonell snookerspiller. Han har vært profesjonell siden 1999 og oppnådde sin beste rangering da han var nummer seks før sesongen 2009/2010.

Days beste resultat i en rankingturnering kom i 2007 da han tapte finalen i Malta Cup. Han tapte finalen 4&ndash;9 mot Shaun Murphy. Han tapte også finalen i Shanghai Masters 2007 med 6&ndash;10 mot Dominic Dale og i Grand Prix 2008 med 7&ndash;9 mot John Higgins.

## Referanser


## Eksterne lenker
* 
*
Securitas (andre betydninger)

**Securitas** har flere betydninger:

*Sekuritas, gudinne for sikkerhet
*Securitas AB, et globalt sikkerhetsselskap
*Securitas AG, et sveitsisk sikkerhetsselskap
*Securitas-aksjonen, en hemmelig kursstabiliseringsaksjon iverksatt av betydelige norske forretningsfolk i 1920-årene
Jørgen Langhelle

**Jørgen Sandvik Langhelle** (1965–2021) var en norsk skuespiller. Statens Teaterhøgskole 1993. 
Han hadde roller både på teater, i filmer og fjernsynsserier, blant annet som hovedpersonen Terje i thrilleren *[[Torpedo (TV-serie)|Torpedo]]* på TV 2 og *[[Drømmen om Norge]]* hvor han spilte Arnulf Øverland.

I 2002 mottok han Aamot-statuetten.

Internasjonalt gjorde han seg bemerket i birolle i science-fiction-skrekkfilmen *[[The Thing (2011)|The Thing]]*, en forløperfilm ("prequel") til John Carpenters sci-fi-grøsser *[[Tingen fra en annen verden|The Thing]]* fra 1982. Handlingen er lagt til en norsk base i Antarktis, og en rekke norske skuespillere deltok i biroller.

Han spilte flere roller i TV-serien *[[Min venn Marlon]]*. 

Jørgen Langhelle døde av hjertestans i 2021.

## Filmografi
* 2022: *[[Natt (film)|Natt]]*
* 2019: *Fågelfångarens Son*
*2019: *[[The Birdcatcher (film)|The Birdcatcher]]* – Henry Gleditsch 
*2017: *Kometen* 
*2017: *[[Jul i Blodfjell]]* (TV-serie) – politimann 
*2017: *Juleblod* – Nissen 
*2017: *Skyggenes dal –* politimann 
*2017: *Hunden* (kortfilm) 
*2017: *[[Oskars Amerika]]*
*2012: *[[Varg Veum – De døde har det godt|Varg Veum – De døde har det godt –]]* William Moberg
*2011: *[[The Thing (2011)|The Thing]]*
*2010: *[[Yohan – Barnevandrer]]*
*2009: *[[Hora (film)|Hora]]*
*2008: *[[Ulvenatten (film)|Ulvenatten]]*
*2008: *[[Kautokeino-opprøret (film)|Kautokeino-opprøret]]*
*2008: *[[Mannen som elsket Yngve (film)|Mannen som elsket Yngve]]*
*2007: *[[Torpedo (TV-serie)|Torpedo]]* (TV-serie)
*2007: *[[Arn – Tempelridderen]]*
*2005: *[[En folkefiende (2005)|En folkefiende]]*
*2004: *[[Min misunnelige frisør]]*
*2004: *[[Deadline Torp]]*
*2004: *[[Uno (film)|Uno]]*
*2003: *[[Tur & retur]]*
*2003: *[[Ulvesommer]]*
*2002: *[[Jeg er Dina]]*
*2002: *[[Tyven, tyven (norsk film)|Tyven, tyven]]*
*2001: *[[Olsenbandens første kupp]]* – lærer Bartnes
*2001: *[[Elling (film)|Elling –]]* Frank Åsli
*1998: *[[Bare skyer beveger stjernene]]*
*1996: *[[Søndagsengler]]*
*1995: *[[Kristin Lavransdatter (film)|Kristin Lavransdatter]]*
*1995–1998: *[[Asylet (TV-serie)|Asylet]]* (TV-serie)
*1994: *[[Mighty Morphin Power Rangers]]* (TV-serie, norsk stemme)

## Referanser


## Eksterne lenker
*
De førti ridderne

**De førti ridderne** er en tradisjonell norsk merkedag som ble feiret 9. mars til minne om førti romerske soldater som ble drept i Armenia på 300-tallet for sin kristne tro. I katolsk tradisjon er minnedagen 10. mars.

Datoen er avmerket på enkelte versjoner av primstaven med en halv sol. Været denne dagen skulle holde seg i de førti påfølgende dagene.

## Referanser


## Litteratur
* 

## Eksterne lenker
* Førti martyrer av Sebasteia (av Armenia) (-320)
Bjørn-Erik Hanssen

**Bjørn-Erik Hanssen** (født 1952) er en norsk forfatter og dramatiker. 

Bjørn-Erik Hanssen har bodd og arbeidet flere år i Tanzania og var fra 2003–2013 manager for danse- og akrobatikktruppen *Tumaini Group* fra Mbulu i Nord-Tanzania. Han er i sitt forfatterskap opptatt av sosial rettferdighet og identitet. Hans produksjon spenner over både voksen-, barne- og ungdomsbøker, samt filmmanuskripter og teaterstykker. 

## Forfatterskap
Bjørn-Erik Hanssen har blant annet skrevet manus til dramadokumentaren *[[Blod & ære]]* (2008), om boksetreneren «Big John» Klemetsen og hans forhold til sin sønn, bokseren Ole Klemetsen. Filmen fikk Amandaprisen for beste norske dokumentar i 2008. 

Ungdomsromanen *[[Piratene]]* ble filmatisert i 1983 med Morten Kolstad som regissør. Dokumentarromanen *Gategutt* (1990) belyste seksuelt misbruk av gutter.

I 2014 kom den historiske biografien om skuespillerinnen Kirsten Heiberg, *Glamour for Goebbels.*  

I det historiske verket *Dynamitt i borehullene* har Hanssen skrevet historien til Trondheim Samorganisasjon (LO i Trondheim). Boka er skrevet som en biografi over ni ulike personer, som hver representerer sin epoke. 

## Bibliografi
* 1977: *Hvorfor vi ikke vil holde kjeft* (diktsamling), Tiden
* 1979: *Antall muligheter er begrenset* (diktsamling), Tiden
* 1983: *[[Piratene]]* (ungdomsroman), Tiden (på dansk 1984)
* 1987: *Prinsen av Fogo* (barnebok), Aschehoug (på tysk 1988, på dansk 1991)
* 1987: *Lik i lasta, fra manus til film* (fagbok/novelle), Tiden
* 1989: *Freedom Fighter* (ungdomsroman), Aschehoug (på dansk 1990)
* 1990: *Gategutt* (dokumentarisk roman), Tiden/Nye Bøker
* 1995: *[[Anarkiets år]]* (roman), Falken
* 2000: *Leopardmannen* (dokumentarisk roman), Orion
* 2002: *Lukkøye, historien om [[Ole Klemetsen]]* (sakprosa), Tiden
* 2014: *Glamour for Goebbels, historien om Kirsten Heiberg* (sakprosa), Aschehoug
* 2022: *Dynamitt i borehullene* (sakprosa) 

## Referanser


## Kilder
* Presentasjon av Bjørn-Erik Hanssen i Forfatterkatalogen på Forfattersentrums nettsider

## Eksterne lenker
* Ny hjemmeside hos Andre Akt, med samlet produksjon.
* Personlig hjemmeside 
* Bjørn-Erik Hanssens offisielle nettside om Kirsten Heiberg
* Tumaini Groups hjemmeside
* Leopardmannens afrikanske musikkguide
Norsk Heiskontroll

Stiftelsen Norsk Heiskontroll (NHK) er en selveiende stiftelse uten økonomisk erverv som formål. NHK ble grunnlagt 1. august 1987 og er bemyndiget av Kommunal- og regionaldepartementet.

**Norsk Heiskontroll** (**NHK**) er et uavhengig kontrollorgan og driver landsomfattende kontrollvirksomhet av løfteinnretninger, som heis, rulletrapper, rullende fortau, trappeheiser og løfteplattformer for funksjonshemmede.
Fra 1. januar 2017 ble kontrollaktivitetene organisert i det heleide NHK-konsernet der Norsk Heiskontroll AS er morselskap til datterselskapene Heiskontrollen AS og VinderTec AS. 
Norsk Heiskontroll er lokalisert med hovedkontor er i Oslo og regionskontor i Bodø, Trondheim, Bergen, Skien og Hamar.

## Litteratur
*

## Eksterne lenker
* Norsk HeisKontroll
Det karelske nes

**Det karelske nes** (russisk: Карельский перешеек – *Karelskij peresjejek*; finsk: *Karjalankannas*) er ikke et nes, men et eid mellom innsjøen Ladoga og Finskebukta. Den viktigste byen er Vyborg, som ligger dypt inne i en beskyttet vik i Finskebukta, nord for selve neset. Området tilhører i dag Russland. Sør for Det karelske nes ligger St. Petersburg.

Før andre verdenskrig var Vyborg og en stor del av neset en del av Finland, som ble tvunget til å avstå dette til Sovjetunionen i fredsforhandlingene etter vinterkrigen og fortsettelseskrigen. En stor del av den finske befolkningen ble da evakuert til Finland og Sverige.
Trollmannen fra Oz

:*Se også [[Trollmannen fra Oz (film)]]* (1939) og *[[Trollmannen fra Oz (musikal)]]*

***Trollmannen fra Oz*** (engelsk:*The Wonderful Wizard of Oz*) er en barnebok fra 1900 av den amerikanske forfatteren Lyman Frank Baum. 

I historien møter vi Dorothy Gale, som bor på en bondegård i Kansas med onkelen og tanten sin, og som sammen med hunden Toto blir fraktet til det magiske fantasilandet Oz av en syklon som river med seg gårdshuset. I Oz får Dorothy vite av en god heks at den eneste som muligens kan hjelpe henne med å komme tilbake til Kansas og familien, er den store Trollmannen som bor i Smaragdbyen. 

Dorothy får etter hvert selskap på reisen av Fugleskremselet, Blikktømmerhoggeren og Den feige løven, som alle ønsker å be Trollmannen om hjelp; Fugleskremselet vil ha en hjerne, Blikktømmerhoggeren ønsker seg et hjerte, og den Feige Løven trenger mot.
## Film og fortsettelser
Fortellingen i denne første boken om Oz har blitt filmatisert en rekke ganger. Den mest kjente filmatiseringen er *[[Trollmannen fra Oz (film)|Trollmannen fra Oz]]* fra 1939 med Judy Garland i rollen som Dorothy, som etter hvert er blitt mer kjent enn boken den baserer seg på. Det har også blitt laget skuespill og musikaler av historien. I 2013 kom **, en amerikansk barnefilm med fargerike dataeffekter og actionpreget eventyrhandling.

L. Frank Baum skrev senere tretten bøker til i serien «bøkene om Oz» fra 1904 til 1920, i tillegg til seks bind med korte fortellinger for enda yngre lesere. Etter hans død i 1919 ble serien overtatt av andre forfattere; Ruth Plumly Thompson var den første og mest aktive med 21 bøker. Baums oldebarn Roger S. Baum utga 2 i 1989 og 1990. Den første boken er den eneste i serien som er blitt oversatt til norsk. Den siste oversettelsen er fra 2014.

Miniserien *Tin Man* fra 2007 er basert på boka, men med en futuristisk vri.
## Referanser


## Eksterne lenker
*
Happy slapping

**Happy slapping** er en trend hvor et intetanende offer blir angrepet, samtidig som en medsammensvoren tar opp angrepet (vanligvis med et mobilkamera eller en smartphone). Navnet kan referere til hvilken som helst type voldelig angrep, ikke bare dask, klask og slag med flat hånd. Denne termen er mer brukt i Storbritannia enn i USA, der den er assosiert med blant annet *[[fjortis]]*(*chav*)-subkulturer.

## Historie
Happy Slapping antar man at startet syd i London i et format kjent som «Slap TV», hvor «happy-slapping»-videoer ble tatt opp og så sett av et dusin mennesker som et TV-show. Den første artikkel i en avis som dekket begrepet «happy slapping» var «Bullies film fights by phone», publisert av The Times Educational Supplement 21. januar 2005, hvor reporter Michael Shaw beskrev en lærers opptegninger av sprø hendelser i London-skoler.

I Frankrike kan man komme i fengsel for å filme slike angrep for så å legge filmen ut på Internett.

## Referanser



## Se også
*Blind vold
Sønderborg

**Sønderborg** (tysk: *Sonderburg*, sønderjysk: *Synneborre*) er en by i Sønderjylland i Danmark. Den har 28&nbsp;277 innbyggere (2024) og ligger på begge sider av Als Sund. Byen er administrasjonssenter i Sønderborg kommune i Region Syddanmark.

Det meste av byen ligger på øya Als, som er forbundet med Sønderjylland av Kong Christian den X's Bro og Alssundbroen. Den er Sønderjyllands største by og har vokst frem rundt Sønderborg slott fra slutten av 1100-tallet.

Sønderborg har jernbanestasjon og Sønderborg lufthavn ligger rett utenfor byen. Kultursenteret Alsion  huser deler av Syddansk Universitet.

## Billedgalleri

Fil:Kong Christian X Bro 2023 Jomfrusti.jpg|Kong Christian den X's Bro
Fil:Rathaus von Sonderburg am 18. April 2014.JPG|Sønderborg rådhs
Fil:Sønderborg.jpg|Sønderborg slott og Kongeskipet Dannebrog.
Fil:Sønderborg - Skt. Marie Kirke.JPG| Skt. Marie kirke


## Referanser

 
 


## Eksterne lenker
*
Fjodor Simasjov

**Fjodor Petrovitsj Simasjov** (russisk Федор Петрович Симашев, født 13. mars 1945, død 20. desember 1997) er en russisk tidligere langrennsløper. Han var i verdenstoppen tidlig på 1970-tallet, og representerte Sovjetunionen. I OL&nbsp;1972 i Sapporo vant han gull på 4 x 10&nbsp;km stafett og sølv på 15&nbsp;km.

I løpet av karrieren vant Simasjov tre VM-medaljer: Gull på 4 x 10&nbsp;km stafett i 1970, sølv på stafetten i 1974, og bronse på 15&nbsp;km  i 1970.

## Eksterne lenker
*
Høyerholmen

**Høyerholmen** er en liten øy nordøst i Asker kommune i Akershus. Øya ligger i Indre Oslofjord, like utenfor Langåra. På øya er det tolv privateide hytter. I tillegg har Tomm Murstads sjøleir holdt til på nordpynten siden 1960.

Høyerholmen ligger helt i den østlige randsonen av Oslofeltet, nær forkastningssonen i øst, og består av sørvest-nordøst-foldede prekambrium-lag av avsatt havbunn med kalkstein og skifer, som er vendt 90°. Øya dekker ca. 30 dekar, og er bratt og kupert. Sydvest for Høyerholmen ligger Skaueren.

## Referanser
Chav

**Chav** (romanes: *chavi*, «barn»), også **charv** og **charver**, er en britisk betegnelse som kom inn i det engelske språket i 1998, med utspring i Sør-England. Chav er et slanguttrykk benyttet nedsettende i dagligtalen og i pressen om ungdommer fra enkle kår, med lav utdanning og behov for å vise seg frem. Chav betegner også en moteretning og en subkultur, og er ofte ensbetydende med vulgær og usmakelig.

Den britiske pressen har ved flere anledninger brukt begrepet, og benytter det ofte for å betegne uutdannede småforbrytere og den kommende bondeklassen. Det har blitt uttrykt kritikk mot begrepet, da det menes at terminologibruken uttrykker et klassebesatt britisk samfunn. Frykten for dette har kommet frem fra liberale miljøer. 

## Etymologi
Den aksepterte etymologien for «chav» er at det stammer fra romaniske ordet «chavi» som betyr barn. Relaterte engelske ord utledet fra samme kilde er for eksempel «charva» som betyr prostituert (brukt i Nordøst-England på en tilsvarende måte). I moderne spansk betyr «chaval», «chavo» eller «chavón» «fyr» (engelsk «lad») (f.eks.: *[[El Chavo]]* en meksikansk tv-komedie hvor hovedpersonen er en gategutt).

## Stereotypen
Den subkulturelle stereotypen er fiksert på saker som «bling»-smykker og ekte eller falske designerklær med det rutete Burberry-mønstret «nova» og merker som Adidas og Nike. Musikkstilen består hovedsakelig av garage, RnB og hiphop.

* Kler seg ofte i bestemte klær:
** Sportsklær og sko av et visst merke. Ofte joggesko og treningsklær
** Designerklær med tilbehør, spesielt burberrymønstret
** Bling-bling: gullsmykke – spesielt øredobber og kjeder for kvinner og gylne ringer for menn
** Sportscapper og hettegensere. Ofte begge deler, med hetta over cappen.
** Sport- eller joggebukser, ofte ned i hvite fotballstrømper.
* (kvinner) kan være grovt sminket, bruke selvbruningskren, store øredobber
* (kvinner) ofte tatovering på korsryggen
* (kvinner) kjent for en hårfrisyre kalt council-house facelift, hvor de har en ultrastram hårknute bak i nakken.
* Ofte involvert i småkriminalitet som vandalisme narkotikamisbruk.
* (menn) eier ofte modifiserte biler
* opptatt av ny elektronikk, f.eks. telefoner og MP3-spillere
* Snakker usofistikert britisk engelsk med gatedialekt av forskjellige slag samt grov språkbruk

## Referanser


## Eksterne lenker
* 
* Engelsk harrykultur inspirerer vårmoten – kjendis – Dagbladet.no
Lillehorten

**Lillehorten** eller **Lille Horten** er navnet på et gammelt hus i Skippergaten i Melsomvik i Sandefjord kommune i Vestfold. Huset bestod frem til 1905 av to frittstående hus fra rundt 1710 bygget i laftet tømmer. I 1905 ble det bygget på en ny etasje. Melsomvik var på begynnelsen av 1900-tallet opplagshavn for den norske marine. 

En periode var mange av beboerne i huset fra Horten og på grunn av det er huset siden blitt kalt for Lille Horten.   

## Referanser
Iransk kalender

**Den iranske kalender** (persisk ), også kjent som **den persiske kalender** eller **jalalikalenderen**, er en solkalender som brukes i Iran og Afghanistan. Den er basert på observasjoner og ikke regler, og hvert år starter derfor ved vårjevndøgn slik det inntreffer ved 52,5° øst, altså i Teheran og i Kabul. Iransk nyttår varierer mellom 19 og 22. mars. Dette gjør den mer nøyaktig i forhold til solens bevegelse enn den gregorianske kalender, men samtidig er det vanskeligere å regne ut hvilke år som blir skuddår. 

Perserne har gjennom hele sin kjente historie vært opptatt av å ha et godt kalendersystem. De var blant de første kulturer som tok i bruk en solkalender fremfor en månekalender eller et hybridsystem. 

Den 21. februar 1911 vedtok det andre persiske parlament å bruke solår og -måneder i offisielle sammenhenger. Den 31. mars 1925 ble kalenderen slik den nå er utformet innført ved lov av samme parlament. Loven spesifiserer at man bruker den islamske æra, med start i 622 (året Muhammed reiste fra Mekka til Medina), at første vårdag er årets første dag (nyttår, ''nouruz''), samt antall måneder og antall dager i hver måned. Den sino-uighurske kalenders tolvårssykler, som ble brukt av mange, ble avskaffet ved samme lov. 

Afghanistan tok i bruk kalenderen i 1957. De har samme antall dager i månedene, men andre navn for månedene; i stedet for de persiske navnene brukes de arabiske navnene for stjernetegnene. Pashtotalende bruker sitt språks navn på stjernetegnene som navn på månedene. 

## Referanser
Hortenlinjen

**Hortenlinjen** gikk fra Skoppum til Horten. Den 7&nbsp;km lange jernbanestrekningen var en sidelinje til Vestfoldbanen. Banen ble offisielt åpnet 13. oktober 1881. Banen ble bygget om fra smalspor til normalspor i 1949 og elektrifisert i 1957. Persontrafikken ble innstilt 28. mai 1967. Godstrafikken opphørte i januar 2002, og i 2007 ble det vedtatt at banen skulle rives og traséen benyttes til gang- og sykkelveg. Demontering av banen ble påbegynt i januar 2008. Deler av kontaktledningsanlegget er overtatt av Thamshavnbanen. 

## Litteratur
*

## Eksterne lenker
* Hortenlinjen – en seiglivet blindtarm
* Hortenlinjen i OpenStreetMap
* Skinnelangs: Hortenlinjen
Blommenholm og Sandvika Tennisklubb

**Blommenholm og Sandvika Tennisklubb** (stiftet i 1933) er en tennisklubb ved enden av Engervannet i Bærum. Klubben har ni utendørsbaner og fire baner innendørs om vinteren (boble).
Rizatriptan

**Rizatriptan** (Maxalt®) er et triptan utviklet av Merck & Co. for symptomatisk behandling av akutte migreneanfall. Den er tilgjengelig som 5 og 10 mg tablett og som smeltetablett (Maxalt-MLT). Rizatriptan er et reseptbelagt legemiddel.
Tonje Elise Skjærvik

**Tonje Elise Skjærvik** (født 1988) fra Stokkøya i Sør-Trøndelag, ble 14. januar 2006 kåret til Frøken Norge og representerte Norge i den 56.Miss World.

## Referanser
SVO-språk

**SVO-språk** *(SVO: subjekt–verbal–objekt)* er et begrep i språktypologien om språk der rekkefølgen av setningsledd i pragmatisk umarkerte helsetninger opptrer i formen subjekt&ndash;verbal&ndash;objekt. Norsk regnes som et SVO-språk.

Et eksempel er setningen *Jeg slo Ivar*, der *jeg* er subjekt, *slo* er verbal og *Ivar* er objekt. Andre ledd, for eksempel adverbial, kan komme mellom disse leddene, og vi kaller fortsatt rekkefølgen SVO. For eksempel er rekkefølgen også SVO i setningen *Jeg slo ikke Ivar.* Derimot har vi ikke SVO-rekkefølge i setningen *I går slo jeg Ivar.* Her er rekkefølgen VSO.

Språk kan typologiseres på grunnlag av den vanligste eller minst markerte leddrekkefølgen i setninger. SVO-språk er således språk som har denne leddrekkefølgen som den umarkerte rekkefølgen. Engelsk er et eksempel på et SVO-språk; VSO-språk og SOV-språk er også vanlig blant verdens språk. Det kan diskuteres om norsk er et SVO-språk, i og med at rekkefølgen blir VSO når det står et adverbial først i setningen, og dette er en vanlig setningskonstruksjon i norsk. Mange grammatikere mener derfor at norsk bedre klassifiseres som et V2-språk enn som et SVO-språk; det betyr at det grunnleggende prinsippet for norsk leddrekkefølge er at verbalet står i andre posisjon. For eksempel:

*Jeg slo Ivar.* /
*Ivar slo jeg.* /
*I går slo jeg Ivar.* /
*Ikke slo jeg Ivar i går.* /
*Spett slo jeg ikke Ivar med i går.*
Sevillanas

**Sevillanas** er en spansk folkedans, opprinnelig fra Sevilla. Dansen består av 4 forskjellige deler, som igjen er delt opp i tre *turer*. Sevillanas kan danses som pardans, og er vanlig innslag på fiestaer.
Overrettssakfører

**Overrettssakfører** (forkortet o.r.sakfører, i eldre skrivemåte *overretssagfører*) var i Norge tittel for en sakfører (advokat) som hadde rett til å føre saker både for Underretten og Overretten. Da Overretten ble lagt ned 1. juli 1936, ble tittelen brukt om sakførere som hadde rett til å føre saker for herreds- og byrettene og lagmannsretten. Fra 1964 ble tittelen avløst av tittelen advokat. En advokat som bare kunne føre saker for Underretten ble kalt underrettssakfører, mens en advokat med anledning til å føre saker for Høyesterett ble kalt høyesterettsadvokat. Overrettssakfører var den mest vanlige tittelen for en aktivt praksiserende advokat i Norge frem til 1964.

I Danmark ble tittelen *overretssagfører* brukt om advokater som hadde fått beskikkelse av Justisministeriet til å møte for over- og underretten, i tiden mellom Sagførerloven av 1868 og Retsplejeloven av 1916. Tittelen var likestilt med tittelen landretssagfører. I 1959 ble tittelen *sagfører* erstattet av *advokat*.
Carl Magnus Neumann

**Carl Magnus «Calle» Neumann** (født 1944) er en norsk jazzmusiker (saksofon), kjent fra en rekke innspillinger.

Han var tidlig påaktet og fikk publikums pris ved NM i jazz på tidlig 1960-tall i en kvartett ledet av Oddvar Paulsen. Som saksist i Fred Nøddelunds oktett, bidrog  hantil Norsk jazzforums serie på Munchmuseet i 1968, senere som leder for sitt eget «Newman and the New Men». Det er et ordspill på hans etternavn som er tysk for Nymann som de sier i Sverige, eller Newman på engelsk, da. Han spilte også i Osloband ledet av organisten Arild Wikstrøm og trompetisten Roy Hellvin. Han spilte i dansebandene Bent Sølves og Terje Fjærns orkester, samt gjorde innspillinger med Karin Krog, Terje Rypdal, Svein Finnerud, og ble en mektig populær solist som mottok Buddyprisen allerede i 1971, kun 25 år gammel.  

Neumann ledet flere besetninger ved Kongsberg Jazzfestival, blant annet med Dizzy Gillespie. Han ble sentral på Club 7, og ble dedikert Ditlef Eckhoffs *Carl Magnus Rides Again* som ble plateutgitt i 1999.  Med Christian Reim kvartett utkom *Live at [[Moldejazz]]* i 1976.  Neumann spilte i Espen Ruds besetninger, som Kråbøl, og har turnert med folkemusikerne Nils Økland og Bjørnar Andresen i 1985.

Etter et lengre opphold var han fra 1998 med i The Quintet sammen med den unge trio «plushtree» Ketil Gutvik, Eivind Opsvik og Paal Nilssen-Love, samt veteranen Bjørnar Andresen.  De ga ut plate i 1999 som het *March 28th 1999*. Neumann mottok Oslo bys kunstnerpris i 2000.

Så var han på plate i 2009 med Vidar Johansen og i 2013 med Erik Wesseltoft.
## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Kenny Drew

**Kenny Drew** (født 28. august 1928 i New York City, død 4. august 1993 i København) var en dansk-amerikansk jazzmusiker (piano), kjent fra flere innspillinger og samarbeid med norske musikere.

Han spilte et tidlig boogie-woogie-piano, spilte i lokalt band med Sonny Rollins, Jackie McLean og Art Taylor, lot seg inspirere av Bud Powell, og debuterte på plate med Howard McGhee (1950).  Drew medvirket på utgivelser med Sonny Stitt quartet, Charlie Parker quintet, Oscar Pettiford sextet, Miles Davis sextet, Sonny Rollins quartet, Buddy De Francos besetninger, ledet sin egen Kenny Drew trio (med Art Blakey] og Curly Russell), Clifford Brown/Max Roach septet, Zoot Sims quintet, Sonny Criss quintet og en rekke andre.
Han ledet egen kvartett i Los Angeles til utgivelsen *Talkin' & watching* (1955–1957), spilte med John Coltrane (blant annet på dennes *Blue Train*), Dinah Washington og Philly Joe Jones.  

Etter å ha flyttet til Paris (1961) og København (1964) var han aktiv på Jazzhus Montmartre i en årrekke, og besøkte også Moldejazz en rekke ganger (1965-68/75/86), sågar Kongsberg Jazzfestival (1968/73). Med Karin Krog utkom plate (1970), og han spilte også med norske Ditlef Eckhoff. Drew spilte meget i trio med Mads Vinding og Ed Thigpen, samt i varierte besetninger med Niels-Henning Ørsted Pedersen. 

Drew er gravlagt på Assistens Kirkegård (København).  Hans sønn, Kenny Drew jr., er også jazzmusiker.

## Referanser


## Eksterne lenker
* 
*
Villnäs

**Villnäs** (finsk: *Askainen*) er en tidligere kommune og en eiendom i det finske landskapet Egentliga Finland. Villnäs og nabokommunen Lemo ble 1. januar 2009 slått sammen med Masku kommune. Ved sammenslåingen hadde Lemo kommune et landareal på 62,62&nbsp;km² og  innbyggere per 31. desember 2008.

## Referanser




## Eksterne lenker
*
Jouko Karjalainen

**Jouko Karjalainen** (født 27. juli 1956 i Kajana) er en tidligere finsk kombinertløper. Han tok to olympiske sølvmedaljer i løpet av karrieren (under OL 1980 og OL 1984).

Karjalainen har også fire medaljer fra verdensmesterskap: To sølv (lagkonkurransen i 1982 og 1984) og to bronsemedaljer fra VM 1985 (15&nbsp;km og lagkonkurransen).

## Referanser


## Eksterne lenker
*
Kult (andre betydninger)

Ordet **kult** har flere betydninger:

*Kultus, handlinger og seremonier i en gudsdyrkelse eller tilbedelse
*Kultfilm eller -serie, film som dyrkes av en mindre gruppe hengivne tilhengere
*Kultstatus, spesiell posisjon for et kulturelt fenomen
*Kult skrekk-rollespill for penn og papir.
*Kult (tidsskrift), et kulturtidsskrift i Vestfold
* **Kult** som adjektiv er en norsk vri på det engelske ordet *cool* som er brukt som anerkjennelse av handlinger, ting og begreper.